Priložnost za mlade

Marja Milič – Kako vplivneži vplivajo na naše finančne odločitve?
2026-05-07 18:00 - 19:30 UTC | Online
Pridruži se brezplačnemu webinarju z Marjo Milič in odkrij, kako vplivneži oblikujejo tvoje finančne odločitve – pogosto bolj, kot se sploh zavedaš.
Vsak dan smo izpostavljeni nasvetom o denarju, investiranju in življenjskem slogu – predvsem prek družbenih omrežij.
A koliko teh informacij je zares uporabnih? In koliko nas lahko vodi v napačne odločitve?
Na webinarju boš izvedel/-a:
✔️ kako vplivneži oblikujejo tvoje finančne navade✔️ zakaj pogosto sledimo “trendom”, ki niso nujno dobri za nas✔️ kako prepoznati zanesljive informacije o financah✔️ na kaj moraš biti pozoren/-na pri nasvetih o investiranju✔️ kako sprejemati bolj premišljene finančne odločitve
Marja Milič se z investiranjem ukvarja že več kot petnajst let – tako teoretično kot praktično. Njen portfelj je razpršen in vključuje predvsem ETF sklade, pa tudi izbrane slovenske in ameriške delnice. Ključna motivacija za vlaganje je bila želja po finančni svobodi – da lahko živi in dela, kar jo resnično veseli.
Verjame, da ni dovolj, da investiramo v posamezne naložbene razrede, ampak da moramo znati upravljati celotno premoženje. Ta znanja deli v prvem slovenskem finančnem podcastu Money-How, kjer želi pokazati, da lahko finance upravljamo tudi brez dragih “svetovalcev”.
Marja je diplomirana ekonomistka, ki je po naključju začela kariero v novinarstvu. Danes je odgovorna urednica digitalnega uredništva Bloomberg Adria in revije Bloomberg Businessweek Adria. Je tudi (so)avtorica treh knjig s področja financ – med njimi prve e-knjige o kriptovalutah pri nas.
Napisala je več kot tisoč člankov o osebnih financah in redno predava po šolah, fakultetah in dogodkih po Sloveniji.
Zakaj se udeležiti?
Ker niso vsi nasveti na internetu dobri – tvoje odločitve pa imajo dolgoročne posledice.
👉 Prijavi se in se nauči razmišljati s svojo glavo, ne po trendih.
📅 Datum: 7. maj 2026🕔 Ura: 18:00🌐 Lokacija: Online (Zoom)🎟️ Brezplačno
